DOHOME วิ่ง 3% เก็งรับปันผลหุ้น-เงินสด โบรกชี้กำไรปี 66 ทะลุ 1.7 พันล้าน อัพเป้า 17 บ.
DOHOME บวก 3% เก็งรับปันผลหุ้น 16:1 และเงินสด 0.0069444445 บ./หุ้น โบรกชี้กำไรปี 66 แตะ 1.7 พันล้าน อัพราคาเป้าหมายใหม่ 17 บ.
DOHOME บวก 3% เก็งรับปันผลหุ้น 16:1 และเงินสด 0.0069444445 บ./หุ้น โบรกชี้กำไรปี 66 แตะ 1.7 พันล้าน อัพราคาเป้าหมายใหม่ 17 บ.
22 ก.พ. 2566

ผู้สื่อข่าวรายงานว่า วันนี้ (22 ก.พ.66) ราคาหุ้น บริษัท ดูโฮม จำกัด (มหาชน) หรือ DOHOME ณ เวลา 11:08 น. อยู่ที่ระดับ 14.60 บาท บวก 0.40 บาท หรือ 2.82% สูงสุดที่ระดับ 14.70 บาท ต่ำสุดที่ระดับ 14.30 บาท ด้วยมูลค่าการซื้อขาย 260.98 ล้านบาท

สำหรับราคาหุ้นที่ปรับตัวขึ้นมานั้นคาดมาจากการที่บริษัทมีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65 เป็นหุ้นในอัตรา 16 หุ้นเดิม ต่อ 1 หุ้นปันผล และปันผลเป็นเงินสดในอัตรา 0.0069444445 บาท/หุ้น กำหนดขึ้นเครื่องหมาย XD วันที่ 7 มี.ค.66 กำหนดจ่ายเงินปันผลให้ผู้ถือหุ้น 19 พ.ค.66
ขณะเดียวกัน บล.ดาโอ (ประเทศไทย) ระบุในบทวิเคราะห์ว่า คงประมาณการกำไรปี 66 ที่  1.7 พันล้านบาท ซึ่งแนวโน้มกำไรไตรมาส 1/66 จะเห็นการบวกกลับของการตั้งสำรองค่าความเสียหายจากเหตุการณ์น้ำท่วมมที่สาขา อุบลราชธานีจำนวน 75 ล้านบาท และราคาเหล็กที่เริ่มปรับตัวดีขึ้น ทำให้คาด GPM เฉลี่ยรวมเริ่มกลับเข้าสู่ระดับปกติที่ระดับ 17.5% ในปี 66 ทั้งนี้และคาดจะเห็นผลการดำเนินงานปรับตัวดีขึ้นตั้งแต่ในไตรมาส 1/66 เป็นต้นไป จากการพยายาม manage inventory day ของสินค้าเหล็กเพื่อลดความผันผวนของต้นทุน พร้อมปรับราคาเป้าหมายขึ้นเป็น 17 บาท